
CAROLI, 
Domnitor şi Rege al României 


După domnia de scurtă durată a lui 
Alexandru loan Cuza, în anul 1866, s-a hotărât 
aducerea la conducerea României a unui Principe 
dintr-o familie domnitoare străină. Locotenența 
Domnească l-a adus la putere pe tânărul de numai 
27 de ani, Carol de Hohenzollern-Sigmaringen. 

Carol s-a născut la Sigmaringen, în ziua de 
7/20 aprilie 1939, fiind al doilea fiu al Principelui 
Carol Anton de Hohenzollern-Sigmaringen şi al 
soţiei sale, Josefina. După terminarea cursurilor 
secundare, Carol a urmat la şcoala de cadeți din 
Munster, iar apoi, în 1857, şcoala de artilerie de 
geniu din Berlin. El s-a remarcat, pe când avea 
gradul de locotenent, în războiul austro-germano- 


danez, participând la asediul cetății Fredericia. În || 


1866, după ce Contele de Filip de Flandra refuzase 


tronul Principatelor Unite, Ion C. Brătianu a plecat | 


în Germania pentru a-l aduce în țară pe Principele 


Carol. După o călătorie incognito plină de peripeții, |. 


cu trenul pe ruta Duseldorf-Bonn-Freiburg- 
Zurich-Viena-Budapesta, pe data de 8 mai 1866, 
Carol a ajuns la Baziaş, unde s-a îmbarcat pe un 
vapor dunărean care l-a dus până la 
granița cu România. El avea un 
paşaport fals, călătorind deghizat ca 
om de afaceri, pentru că între 
Germania şi Austria exista la acea 
dată o stare conflictuală. 

La 10 Mai 1866, Carol a sosit 
la Bucureşti, capitala României, 
întâmpinat de mulțimi entuziaste. 
Acest moment a reprezentat naşterea 
Dinastiei, şi în acelaşi timp începutul 
unei perioade de profunde schimbări 
în societatea românească. România | 
avea încă, la acea vreme, statut de 
țară aflată sub suzeranitate turcă. 
Principele Carol a primit titlul de 
Domnitor şi a jurat credință în fața 
adunării parlamentare. 

În 1869 Domnitorul Carol s-a 
căsătorit cu Elisabeta de Wied, iar in 


1871 se năştea Maria, prima principesă a României din Dinastia de 
Hohenzollern. Din păcate, Maria a murit de scarlatină la numai 3 ani. Primii 
ani ai domniei, nu au fost prea uşori pentru Carol. Domnitorul s-a adaptat 


destul de greu la agitata viață politică a Principatelor 
Unite, fiind, în jurul anului 1870, la un pas de 
abdicare. Nu avea, însă, să treacă prea mult timp până 
când Carol avea să se remarce, conducând armatele 
ruso-române în timpul războiului pentru 
independenţă. Proclamarea Independenţei României 
pe 10 Mai 1877 a constituit un moment extrem de 
important în dezvoltarea statului modern român, 
moment la care Carol a avut o contribuţie esențială. 

Afirmarea României ca țară europeană 
independentă a făcut necesară schimbarea statutului 
ei de Principat. Astfel, în 1881, Carol I primeşte titlul 
de Rege, iar România devenea Regat. După 
proclamarea Regatului, Carol 1 l-a desemnat ca 
moştenitor al tronului pe Ferdinand, cel de-al doilea 
fiu al fratelui său mai mare. 

Prin aceasta se asigura continuitatea 
Dinastiei de Hohenzollern pe tronul României. Cei 48 
de ani de domnie ai lui Carol au dus la schimbări 
majore în viața statului român. Regele era un om 
extrem de sever şi disciplinat, cu o moralitate 
impecabilă. EI a încercat toată viaţa să impună 
colaboratorilor stilul său meticulos. şi 
exact. Regina Elisabeta spunea despre 
soțul ei că “şi în somn el poartă Coroana pe 
cap”. România a parcurs o perioadă de 
dezvoltare marcantă, atât în domeniul 
economico-social cât şi în cel al culturii. 

La declanșarea Primului Război 
Mondial, Regele Carol nu s-a opus 
hotărârii Consiliului de Coroană de a nu 
se alătura Germaniei, dar acest moment a 
însemnat pentru el o grea lovitură. În 
1914, Regele Carol avea să închidă ochii, 
i] la vârsta de 75 de ani, lăsându-l pe nepotul 
său, Ferdinand, să înfăptuiască ceea ce el 
nu a putut să facă: pornirea la luptă, în 
fruntea armatelor române, împotriva 
țării sale natale şi unirea provinciilor 
româneşti într-un singur stat. 

Carol se odihneşte la Curtea de 
Argeş, în Biserica Episcopală, unde după 


numai doi ani de la moartea sa, a fost înmormântată şi credincioasa lui soție, 

Prinţesa Elisabeta von Wied a venit în 
România în 1869, la vârsta de 26 de ani, pentru a se 
căsători cu Karl von Hohenzollern, care a guverant sub 
numele regal de Carol | de România. În acea vreme 
Principalitatea era sub tutela Imperiului Otoman. 
După Războiul de Independenţă din 1877 şi Tratatul de 
la Berlin (1878), România a fost recunoscută ca regat în 
1881 şi Elisabeta a devenit prima Regină de România. 


Elisabeta de Wied, supranumită şi Carmen Sylva 

În timpul războiului din 1877, Elisabeta a 
înființat spitale, servicii de ambulanță şi îngrijire şi a 
procurat medicamente pentru răniți. Regina Elisabeta | 
s-a implicat energic în sprijinirea artelor şi a societății | 
filantropice, prin intermediul cărora a încurajat 
doamnele din înalta societate să aibă un rol activ în 
strângerea de fonduri şi în gestionarea actelor 
caritabile. În absența unui sistem de caritate, 
Societatea Regina Elisabeta a reginei, fondată în 1893, 
a tratat benevol circa 17.000 de pacienți pe an, a 
distribuit medicamente gratuite şi a monitorizat starea 
familiilor nevoiaşe. 

Regina a avut inspirația, bunul simț şi 
inițiativa de a identifica uriașul potenţial al 
meșteşugurilor româneşti. Ea însăși se înveşmânta 
adesea în portul național românesc, socotit până atunci 
strai al țăranilor, şi a încurajat doamnele din suita ei să facă la fel, dându-i astfel o 
valoare socială deosebită. Regina a organizat la castelul regal de la Sinaia un centru 
de meşteşuguri naționale. 

A făcut o datorie din a încuraja tinerii talentați să studieze prin intermediul 
unui program de burse. Regina şi-a făcut un anturaj de artişti în devenire cum ar fi 
George Enescu sau Elena Văcărescu şi a acordat sprijin financiar pictorului Nicolae 
Grigorescu şi poetului Vasile Alecsandri. 

Elisabeta a înțeles şi beneficiul major al turismului într-o țară care nu era 
încă în circuitul turistic internaţional. A iniţiat în acest domeniu o campanie vioaie de 
publicitate pentru a-şi face cunoscută în străinătate țara sa adoptivă. Trenul Orient 
Express făcea o haltă la Sinaia și călătorii erau găzduiți la castelul regal. Ca parte a 
aceleeaşi campanii, România a participat la Expoziţia Universală de la Paris în anii 
1867, 1889 şi 1900 cu multe articole lucrate tradițional de femei, cum ar fi broderii şi 
tapițerii, iar în 1912, regina a organizat la Berlin expoziția Die Frau im Kunst und 


ETA, REGINĂ A ROMÂNIEI 


Beruf(Femeia în artă şi meşteşugu 

Talentul său lingvistic desăvârşit, a 
ajutat-o să publice diverse opere în limbile 
franceză, germană şi engleză sub pseudonimul 
Carmen Sylva, prin lucrările sale făcând 
cunoscută în străinătate România; astfel a atras 
atenția lui Pierre Loti şi Mark Twain, care 
evocând-o au spus despre ea: "Acea prințesă şi 
poetă germană încântătoare, adorabilă, îşi 
aduce aminte că florile codrului şi câmpiile i-au 
vorbit”. 

În ciuda romantismului său accentuat, 
se poate spune fără şovăială despre Carmen 
Sylva că a reușit, într-o societate patriarhală 
atunci când sistemul de valori european era 
doar o fațadă, să inițieze o mişcare de 
emancipare a femeilor din România; cel mai 
bun exemplu al acestei mişcări este protejata ei, 
Elena Văcărescu. Regina Elisabeta a murit cu 
puțin timp înainte ca România să declare război 
Germaniei şi a fost îngropată la mănăstirea de 
la Curtea de Argeş. 

Regina Carmen Sylva şi-a devotat 
întreaga ei viață desăvârşirii spirituale, şi 
carierei de scriitor. A scris în mai multe limbi, 
fiind fluentă şi perfect inteligibilă în germană, 
franceză, engleză și română. Cunoştea la perfecție limba latină şi limba greacă. A 
colaborat la scrierea mai multor cărți cu doamna ei de curte, Mite Kremnitz, una 
dintre iubitele lui Mihai Eminescu. Era cumnata lui Titu Maiorescu, şi a devenit 
eroina principală a unui roman de dragoste scris de Eugen Lovinescu, Mite(1934), 
despre povestea de dragoste dintre cei doi, la fel de faimoasă ca relația cu Veronica 
Micle în perioada interbelică. Titu Maiorescu era căsătorit cu Klara Kremnitz, dar 
după moartea prematură a acesteia, în urma unui cancer la sân îşi notează în Jurnal 
interesul său pentru Mite. Prin intermediul lui Mite Kremnitz, Carmen Sylva l-a 
cunoscut pe Mihai Eminescu. Într-o scrisoare pe care Titu Maiorescu i-o trimite lui 
Mihai Eminescu referitor la volumul de Poesii îngrijit de el şi publicat in 1883 la 
editura Socec, acesta îi transmite poetului asigurări că la curtea de la Castelul Peleş 
doamnele de curte și regina însăşi au învățat deja poeziile sale pe de rost! 

Apariția unei cărți constituie o 
sărbătoare nu numai pentru autorul 
ei (care şi-a văzut realizarea muncii 
asidue de mai mulți ani) ci şi pentru 
cititori. Când apare însă o 
Enciclopedie, bucuria este şi a acelora 
care au fost incluşi pentru merite 
deosebite în domeniul respectiv dar şi 
pentru cercetători care vor avea la 
dispoziție un material util pentru 
munca ştiinţifică. 

O astfel de Enciclopedie 
intitulată „Romano-ghermanskaia 
ențiclopedyia” (Enciclopedia 
romano-germanică) a apărut la 
Moscova în anul 2006. Enciclopedia a 
apărut în seria „Lingvişti de frunte ai 
lumii” şi a fost alcătuită de 
A.P.ludakin. 

În Enciclopedie sunt incluşi 
500 de specialişti în romanistică şi 
germanistică din 42 de țări ( din 
diferite timpuri) care au avut o 
contribuţie esenţială la dezvoltarea 
lingvisticii naţionale şi universale. 
Întâlnim specialişti romaniști şi 
germanişti din Rusia, Anglia, 
Germania, Franța, SUA, România, 
Republica Moldova, Brazilia, Spania, 
Ucraina, Bulgaria, Italia, Elveţia, etc. 
În această Enciclopedie au fost incluşi numai specialiştii ce au publicat cel puțin 
două monografii. Numeric țările sunt reprezentate astfel: Rusia - 111 nume, 
România -89, Moldova - 11, Ucraina-8 (A.A.Bileţki, M.A. Borodina, L.A. Lutenko, |. 
Malkiel, O.A. Radcenko, V.V. Leviţki, Ilie V. Popescu şi M.M. Popovici). Ultimii trei 
sunt de la Universitatea din Cernăuţi. Fiecare articol lexicografic include biografia 
lingvistului, contribuția sa ştiinţifică (monografii, atlase lingvistice, studii şi 
articole). 

Exemplificările ce urmează luate din Enciclopedia lingviştilor lumii pentru 


POMAHO-TEPMAHCKAA 


DHDAKJIONEJHA 


(Dezyume auxoneau Mupa. 1) 


raionul Storojineţ, specialist în lingvistică generală, slavistică şi romanistică, 
sociolingvistică, onomastică, istoria limbii române şi franceze. A publicat peste 200 
de lucrări (articole, un mare număr de referate şi recenzii, prefețe de cărți etc.) 
printre care : Probleme actuale de studiere a limbii ruse în societatea sovietică 
(1984- în limba rusă), Din istoria antroponimiei est-romanice (1994- în limba 
română), Mutaţia convergentă şi divergentă în limbă (2004-în limba rusă) etc. S-au 
făcut 14 referințe la viața şi opera lingvistului. 

Vasile Pavel, născut la 14 iulie 1934 în comuna Proboteşti, raionul Herţa, 
este autorul a peste 200 de studii în dialectologie şi geografie lingvistică, 
romanistică, lexicologie, semantică generală, onomaseologie, (teoria denominării) 
etc, editate atât în țară cât şi în străinătate (monografii, dicționare, atlase, articole, 
recenzii etc.); coautor la Atlasul lingvistic pe regiuni - Basarabia, Nordul Bucovinei, 
Transnistria, vol I-II, Chişinău, 1993-1998, Terminologia agricolă moldovenească 
(1973), Denominarea lexicală (1983), La izvoarele graiului (1984), coautor la 
Dicţionarul dialectal (cuvinte, forme, expresii), vol. I-V, Chişinău, (1985-1986), 
Dialectologie moldovenească (1976), etc. Sunt făcute 4 referințe despre autor. Între 
timp s-au mai făcut încă două referințe de către dr. doc. M.Bogaiciuk (Cernăuţi) şi 
prof. dr. |. Gherman (Bucureşti). 

Ilie Popescu, născut la 15 iulie 1939 în Pătrăuții de Jos, raionul Storojineț, 
publică peste 300 de lucrări în Moldova, Rusia, Ucraina şi România în domeniul 
dialectologiei, toponimiei și frazeologiei. Este autorul a 16 cărţi, dicționare şi 
broşuri: Spravnitelnyi russko- moldavsko- ukrainskyi slovar, Kiev-Cernovţi, 1988 
(coautor); Cuvinte înaripate (1991); Drumul spre Golgota (1994); Pătrăuții pe Siret 
(2001); Cugetări comentate (2003); Înţelepciunea populară-înțelepciunea 
internațională (proverbe, zicători, cuvinte înaripate şi fraze de stil în 9 limbi: 
ucraineană, latină, engleză, spaniolă, germană, polonă, română, rusă şi franceză- 
1001 la număr)- coautor (2004); Creează şi vei fi fericit (2004); Dragă creştine; 
cugetă spre bine (2004); La început era cuvântul (2005); Originea şi evoluția 
semantică a numerelor compuse (2005); Originea denumirilor nederivate ale 
plantelor medicinale (2006). Se mai reține faptul că docentul Ilie Popescu este 
primul dintre filologii actuali care a publicat 584 de cugetări (aforisme) originale, 
versificate şi comentate în majoritatea lor. 

În Enciclopedie sunt 6 referințe despre viața şi opera lui Ilie Popescu, la care noi mai 
adăugăm una: Emil Satco- Enciclopedia Bucovinei, vol. IL, 2004, pag. 231-232). 

Enciclopedia este „aprovizionată” cu un bogat material ştiinţific şi 
constituie o importantă sursă de documentare pentru studenți, profesori şi 
cercetători la elaborarea lucrărilor ştiinţifice. 

Redacţia ziarului CLOPOTUL BUCOVINEI îi felicită pe lingviştii români 
şi ucraineni care şi-au găsit locul binemeritat într-o lucrare enciclopedică de talie 
mondială. pirat e = pi Se, 

loana AndreeaPânzar 


guri — 


HUȚULII DIN BUCOVI 


În noiembrie 2006 Fundaţia Cultură a Bucovinei (Suceava) mi-a 
acordat Premiul pentru etnografie şi folclor pentru cartea "Folclor 
bucovinean de pe Valea Siretului Mic”. Această carte a fost apreciată 
atât în judeţul Suceava cât şi în satele de pe valea Siretului Mic din 
nordul Bucovinei. Ea are două capitole: “Poezia obiceiurilor de iarnă 
din zona Valea Siretului Mic - de la Cireş la Oprişeni" şi "Oraţii de 
nuntă. Colăcănii, cântări şi strigături de nuntă de pe Valea Siretului 
Mie - 2002-2003". 

Aş dori mai întâi să-i mulțumesc I.P.S. Pimen, Arhiepiscop al 
Sucevei şi Rădăuţilor, domnului consilier cultural, profesorului 
Dragoş Buta, preoţilor de la tehnoredactare Pamfil Strugaru şi Liviu 
Strugaru, corectorilor Doina Ciobanu şi Monica Bilanca de la 
Tipografia "Sf. loan" Suceava”. Aş dori să le mai mulțumesc domnilor 
care m-au sponsorizat : dr. Mihai Creţeanu, protopopul oraşului 
Suceava - Vasile Ieremia, ing. Viorel Fortună, domnul preşedinte al SC 
"Bucovina", ing. Mircea Irimescu (Rădăuţi), domnul avocat Mircea 
Rusu (Rădăuţi), doamna Brânduşa Cepuc, profesoară la Liceul "E. 
Hurmuzachi! Rădăuți, cât şi prietenilor mei din regiunea Cernăuţi - 
Nicolae Carliiciuc, şeful Administraţiei Raionale de Stat Storojineț, 
Teodor Huţuleac, vicepreşedinte al Consiliului Regional Cernăuți, 
Lazăr Paladi, preşedintele Consiliului Raional Storojineţ. 

Datorită acestor distinși domni şi având multă răbdare şi 
sârguință am reușit să scot de sub tipar o carte necesară pentru 
renaşterea spirituală a românilor de pe Valea Siretului Mic. Ba chiar 
am devenit şi laureat. E 


Întâlnirea cu huțulii din sudul Bucovinei şi în special cu cei din Ghicea, Ploşcii, 
com. Izvoarele Sucevii şi cei din Ulma şi Brodina, cu reprezentanții lor culturali şi 
religioşi a fost pentru noi un moment de mare satisfacție sufletească şi deplină 
mulțumire, ca pentru toți aceia care ştiu că nu este uşor și nici la îndemâna oricui să 
întrețină cultul religios de stil vechi şi tradiţiile culturale hutule 
uitate de Dumnezeu. Ă 

Huţulii zişi şi huțani sunt o populație enigmatică şi izolată în munţii Bucovinei şi ai 
Galiției, mărginaşi cu Slovacia şi Polonia, care azi vorbesc ruteneşte, dar se deosebesc 
de ceilalți ruteni, înțelegând prin ruteni populaţia ucraineană ce a fost sub stăpânirea 
habsburgică), după obiceiuri și port, după limbă în al cărei lexic sunt mari 
împrumuturi din limba română. 

Enigma originii huțulilor pare a nu fi dezlegată încă. De la celebrul studiu „Die 
Huzulen” apărut la Viena în 1894, al istoricului austriac Friedrich Kaindl, profesor la 
Universitatea din Cernăuţi şi până la cele mai recente, originea huțulilor este 
controversată. Unele studii de până acum menționează originea dacică a huțulilor care 
au fost slavizați. Sunt şi ipoteze că sunt urme ale popoarelor migratoare originare din 
Caucaz. Studiile Olgăi Necrasova, din 1941, profesoară la Universitatea din laşi, 
privind antropologia huțulilor ( facies, iris etc.) au dus la concluzii certe că ei constituie 
un grup special, aparte în munții Bucovinei. 

Din punct de vedere antropologic huțulii sunt de statură mică. Sunt îmbrăcați în 
sumane scurte şi întunecate, în berneveci, pantaloni roşii şi umblă majoritatea timpului 
călări, ei şi femeile lor. 

Huţulii care trăiesc pe aceste meleaguri şi care 
aparțin prin tot ceea ce fac naţiunii române şi religiei 
ortodoxe, îşi fac datoria cu cinste şi onoare pentru 
păstrarea culturii şi vieţii lor religioase şi trebuie să se 
facă totul pentru a se păstra şi dezvolta cultura și 
religia acestui grup minoritar enigmatic din munții 
Bucovinei. 

Pentru toți cei ce au fost în Bucovina şi nu numai 
lor le amintim că religia ortodoxă de stil vechi cât şi 
cea de stil nou, după calendarul gregorian sau iulian, 
aveau şi au în subsidiar, aceleaşi idealuri, să propage 
apropierea dintre oameni, dragostea față de 
aproapele său, înfăptuirea credinței în vederea 
dezvoltării vieții social culturale. 

Indiferent unde ne aflăm, la Ulma sau Brodina, 
la bisericile din Ghicea sau Ploşcii din Izvoarele 
Sucevii, Plosca din Seletin, Vijniţa sau Storojineţ, 
Pista er, ultima fiind ctitorie a familiei Flondor, chiar dacă se 
Biserica Ploşcii slujeşte pe stil vechi, ideile de dreptate socială, de 

dragoste și îndemn la unire sufletească religioasă sunt 


pe aceste meleaguri, 


Dragoş Tochiţă, 
Pătrăuții de Sus, raionul Storojineț 
Cavaler al Ordinului Serviciul Credincios al României 


Foto: Familia Dragoş şi Reveca Tochiţă (în mijloc) împreună cu Mircea Flondor. 
nepotul lui Iancu Flondor şi fiul lui Şerban Flondor (în dreapta) la Pătrăuții de Sus 
(2003). Mircea Flondor a fost oaspetele familiei Tochiţă. 


AM CA LIM (9) 
Scrierea cuvintelor compuse 


Substantivele propiii 
1) Se scriu cu termenii sudaţi (contopiţi): 


a) numele geografice care au căpătat unitate morfologică şi ai căror termeni nu mai sunt 
analizați de vorbitori : Câmpulung, lacobdeal, Sânmartin; 

b) nume de persoane de felul: A gafiţei, Barbălată, Decuseară; 

c) nume compuse din sau prin abrevieri: Agerpres, Plafar, Romarta; 

2) Se scriu cu termenii separați prin cratimă | - ] următoarele categorii de substantive 
proprii lipsite de unitate morfologică: 

a) numele geografice şi teritorial administrative compuse din două substantive în n. 
ac. (nominativ-acuzativ) care sunt: 

1. nume topice: Bistriţa-Năsăud, Cluj-Napoca, lezer-Păpușa; 

2. un nume topic + un nume generic sau de identificare (punct cardinal, etc.): Borşa- 
Cătun, Broşteni-Deal, Timiş -Triaj (cartier), Eforie-Nord, Devcea-Vest (deal), Măneciu- 
Pământeni; 

3. un cuvânt generic denumind altă realitate decât compusul + un nume topic: Ocna- 
Mureș, Poiana-Braşov, Piatra-Neamţ, Tur au-Măgurele; 

b) numele de persoane compuse din: 

1. două prenume sau două nume de familie: Ana-Maria, Papadat-Bengescu; 

2, un nume de persoană şi un nume geografic: Rădulescu-Motru; 

3. un nume de persoană şi altul care indică o poreclă, funcția, rangul: Vasiliu-Birlic, Roşu- 
Împărat, Ştefan-Vodă, Ali-Paşa; 

c) numele de personaje din basme și din povestiri precum: Rilă-lepurilă, Albă-ca- 
Zăpada, Făt-Frumos, Sfarmă-Piatră, Zâna-Zorilor; 

d) denumiri de aștri şi de constelații: Luceafărul-de-Seară, Calea-Laptelui, Carul- 
Mare, Cloşca-cu-Pui etc. (dar Steaua Polară); 

e) unele nume de sărbători, ca Moş-Ajun. 

3) Se scrie cu termenii separați prin blanc orice alt nume propriu din afara categoriilor 
menţionate sub punctul 1) şi 2): Baia Mare, Râmnicul Sărat, Vatra Dornei, Curtea de 
Argeş, După Deal, America de Sud, Marea Neagră, Crişul Alb, Câmpia Dunării, Porţile 
de Fier, Calea Victoriei, Mihai Viteazul, Ştefan cel Mare, Radu de la Afumaţi, Anul Nou, 
Ordinul Muncii, ete. 4 

( G.Beldescu: „Ortografia actuală a limbii române”, Ed. Ştiinţifică şi enciclopedică, 
Bucureşti. 1984, p.177-178) 


aceleași. 

Cuvintele de învățătură ale preoților Nazarie, Sofronie Suceveanul, loan Schipor şi 

ale protopopului Vasile Covalciuc, din fața altarului ne îndeamnă să fim mai drepți, mai 
harnici şi mai prosperi în toate domeniile vieții sociale ale românilor sau ucrainenilor 
ortodocşi. Portul național huțul original şi de neuitat constituie chiar şi pentru 
specialiști o operă de admirat. Indiferent de vreme și nu de vremuri, huțulii nu se 
despart de suman, bundiță, cămașă şi ițari şi opincile lor cu nojițe din coajă de cireş. 
„__ Amintim toate acestea pentru că nu le este uşor acestor oameni care din cauza 
izolării, în decursul vremii s-au luptat atât cu vicisitudinile naturii cât şi cu autoritățile 
locale austriece şi nemțeşti, iar astăzi întâmpină greutăți din cauza administrațiilor 
locale. Cu mare regret am constatat că prin aceste locuri codrii Bucovinei sunt defrişați 
aproape în totalitate din cauza vânzării materialului lemnos cu multă ușurință de către 
Regia Naţională a Pădurilor, iar drumurile sunt distruse din cauza transporturilor 
grele, ne informează primarul loan Bahan de la Ulma, iar în bugetul local nu se varsă 
bani pentru reparația şi întreținerea acestor căi de comunicație. 

Pe această cale îi rugăm pe domnii primari Bahan loan de la Ulma şi Mehno Petru 
de la Izvoarele Sucevei să-și îndrepte privirea şi să-și ascută auzul la aceşti români 
izolați, chiar dacă sunt de etnie huțulă, și să-i sprijine material şi moral prin construirea 
Și întreținerea căilor de acces la şcolile îndepărtate și să doteze şcolile cu un microbuz 
Pentru a putea circula la şcoală elevii din satele Ghicea şi Ploșcii Sucevei la Lupcina 
unde se află şcoala generală de 8 clase. 

Recomandăm cititorilor să lectureze excepționalul roman „Lupul din Țara 
Huţulilor” al lui Mircea Streinul care narează obiectiv şi în mod strălucit viața, datinile 
Și obiceiurile ancestrale ale huțulilor din Bucovina. Presupun că nevoile sunt mai mari 
dar un strict necesar de cărți în limbile română şi ucraineană precum şi rechizite 
Școlare, un microbuz, un preot şi un dascăl şi câteva altele, le-ar face viața mai uşoară și 
mai plăcută în acest colț al Bucovinei. 

BISERICILE ȘI MĂNĂSTIRILE BUCOVINEI - | 


Biserica „Sf.Nicolae”-Mănăstirea Bogdana Rădăuţi 


Ctitorie a lui Bogdan I, din jurul anului 1359, pe locul unei biserici 
din lemn. Excluzând pridvorul adăugat în 1559 de Alexandru Lăpuşneanu, 
biserica şi-a păstrat forma originară. A avut un rol important în dezvoltarea 
arhitecturii moldoveneşti, devenind prototipul mai multor monumente din 
secolele XVI-XVII. Edificiul a fost construit din piatră brută şi cioplită, în 
plan basilical, cu trei nave dar şi cu cele trei spaţii liturgice distinctive: 
pronaos, naos, şi altar. Peretele nordic are o grosime de 1,40 m., iar cel sudic 
de 1,35 m. Deasupra navelor laterale, din naos au fost construite două 
încăperi mici, înguste, la care se poate ajunge urcând treptele unei scări în 
spirală, plasată în colțul sud-estic al bisericii. Pereții bisericii sunt întăriți cu 
zece contraforți. 

Zugrăvită în timpul lui Alexandru cel Bun. Ulterior, se produc 
intervenții la pictură în timpul lui Ştefan cel Mare şi Sfânt şi în secolele 
XVIII-XIX. Pictura din altar pare a fi din vremea lui Ştefan cel Mare. Aici 
sunt înmormântați primii voievozi ai Moldovei independente: Bogdan I, 
Laţcu, Roman I, Ştefan Muşat I. Tot aici se găseşte şi mormântul Sfântului 
Leontie de la Rădăuți. 

Ştefan cel Mare şi Sfânt a împodobit mormintele înaintaşilor săi cu frumoase 
lespezi de marmură. 

Biserica Domnească „Sfânta Treime” Siret 


Ctitorie a lui Petru Muşat de la sfârşitul secolului al XIV-lea, cu 
hramul „Sf. Treime”, prima biserică de plan triconic din Moldova. Cel mai 
vechi monument arhitectonic din zid păstrat în Moldova. A doua ca vechime 
din câte s-au păstrat în Moldova, este zidită din piatră brută şi are proporții 
modeste (lungime: 16,50 m., lăţime: 11 m., grosimea zidului: 1 m.). Îşi 
păstrează aspectul inițial ca urmare a ultimei restaurări din anii 1937-1940. 
După planul acestei biserici se vor construi cele mai de seamă monumente ale 
arhitecturii moldoveneşti din secolele următoare. 

În exterior, absidele sunt decorate cu firide alungite. Decorul 
acestora se remarcă prin alternanța dintre părțile reliefate şi cele adâncite 
ale zidului. Acest sistem decorativ, îmbogăţit în secolele următoare de 
meşterii autohtoni, va constitui una din trăsăturile caracteristice ale stilului 
moldovenesc în arhitectură. Brâul zintat de cărămizi care înconjoară 


discontinuu fațadele monumentului constituie un alt element ce va fi preluat 
de arhitectura moldovenească de mai târziu. 

Exteriorul este împodobit cu un strălucit decor de ornamente 
ceramice. Cărămizile, discurile cu picior sub formă de ciupercuțe şi florile 
cruciforme multicolore apar pentru prima dată în arhitectura 
moldovenească la Siret. Pietrele de mormânt sunt mai târzii, din secolele al 
XVI-lea şi al XVII-lea. 

